Gospođa Pufnić

***Glavni članak*** | *Galerija* | *Pojavljivanja*

**Gospođa Pufnić** je jedan od glavnih likova iz serije Spužva Bob Skockani. Radi kao učiteljica u Školi brodarenja, gdje joj je vječni učenik upravo Spužva Bob.

## Životopis

Prošlost gospođe Pufnić nepoznata je i tajanstvena, ali se zna da je puna sumnjivih događaja i kriminalnih aktivnosti. Nijedan član njezine obitelji više nije živ, a njezin najstariji poznati predak je Polena, koja je živjela u doba Starog zapada. Međutim, gđa Pufnić nije odrasla u Bikini dolini. Živjela je u nepoznatom gradu s nepoznatim roditeljima pod nepoznatim imenom. Tada je nabavila ljubičastog puža, Anicu, koji je doživio vrlo duboku starost.

Tijekom svoje mladosti srela je svog budućeg supruga, g. Pufnića. Živjeli su zajedno dok ga ribar nije ulovio i pretvorio u noćnu svjetiljku. Uskoro je gđa Pufnić otvorila prvu podvodnu školu brodarenja i poučavala učenike dok je nije morala zatvoriti zbog pravnih problema. Nezaposlena, počela je pljačkati banke sa skijaškom krinkom na glavi. Krinka i danas stoji u njezinom ormaru, za slučaj ako stvari krenu nagore...

Gđa Pufnić se potom preselila u Bikini dolinu i otvorila novu školu brodarenja. Zaklela se da nikad neće odustati dok učenik ima volju učiti, a baš u tom trenutku je Spužva Bob došao u školu. Svi su učenici osim Spužva Boba prošli ispit, a među njima su i Spužva Bobovi prijatelji Patrik, Kalamarko, Kliještić...

Tijekom svog boravka u Bikini dolini postala je poznata u policiji, pošto često biva uhićena, uglavnom Spužva Bobovom krivnjom. Posljednjih 16 godina bila je u vezi s Eugenom Kliještićem, a njegova ljubav prema njoj je toliko jaka da može nadvladati njegovu pohlepu.

## Izgled

Gospođa Pufnić je sivkasta napuhača sa zelenim perajama kao zamjenom za udove i pet smeđih točkica ispod lica. Njezine peraje imaju po tri zelene crte na sebi, dok su joj leđa smeđa i prekrivena dlačicama. Ima velike crne oči i naborano lice, što pokazuje njezinu stariju dob. Ispod očiju joj se nalazi veliki, okrugli nos prekriven ružičastim ružem. Na glavi nosi periku koja zna poskočiti kad se naglo pomakne.

Njezina uobičajena odjeća se sastoji od plave mornarske majice i kape, žute kravate, crvene suknje i grimiznih cipela. Kad je u zatvoru, odjevena je u narančastu odoru vrlo sličnu normalnoj plavoj majici. Kad je na uvjetnom otpustu, nosi crne cipele i električni lokator.

Kada je napeta, zabrinuta ili sudjeluje u prometnoj nesreći, napuše se kao balon, što je i glavna značajka napuhača. U epizodi "Budalaš za demoliranje" privremeno je izgubila moć napuhivanja te je postala viša i mršavija.

## Osobnost

Gospođa Pufnić ima vrlo čudnu osobnost. Paranoična je i psihički nestabilna, što uzrokuje Spužva Bob, ali i sudbina njezinog supruga. U školi je stroga i nepopustljiva, s nultom tolerancijom na nasilje, ponekad odlazeći toliko daleko da ne dopušta okrivljenom da se pokuša obraniti. Ipak, vožnja i poučavanje je usrećuju, pa je njezin životni stav pozitivan i optimističan. Jako voli svoj posao, osim kad mora poučavati Spužva Boba.

Gospođa Pufnić je strpljiva i prijateljska riba, kojoj ništa nije draže nego prolazak učenika na ispitu. Iako to često ne pokazuje, njezina ljutnja na Spužva Boba nije samo uzrokovana njegovom nesposobnošću, nego i činjenicom da ona sebe smatra odgovornom za njegov neuspjeh. Očajno želi da Spužva Bob uspije i dobije vozačku, što je cilj koji njih dvoje dijele i kojem ona uvijek ostaje posvećena.

Pošto se Spužva Bob čini nenaučivim, gospođa Pufnić mora razmišljati izvan okvira pa, iako nikad ne uspije, u nekoliko navrata dolazi vrlo blizu. Svakog puta se nada da je našla ključ uspjeha i da će Spužva Bob položiti ispit. Najbliže tome je došla kad ga je odvela usred ničega gdje je Spužva Bob dobro vozio, ali je završio na cesti i doveo gđu Pufnić u zatvor jer je prekršila odredbe uvjetnog otpusta udaljivši se previše od Bikini doline.

Na početku serije, gđa Pufnić činila se optimističnom i ponašala se prema Spužva Bobu kao prema običnom učeniku. Međutim, kako vrijeme odmiče, gđa Pufnić ga sve više mrzi i ne može ga više ni pogledati. U epizodi "Budalaš za demoliranje" doveo ju je do ludila te ga je čak pokušala i UBITI kako bi mu se osvetila što se ne može ponovno napuhati.

Gospođa Pufnić je inače ljubazna i poštuje svoje učenike, osim ako su nemogući slučajevi ili se loše ponašaju (kao Spužva Bob).

## Situacije opasne po život

*Podrobniji članak o temi: Situacije opasne po život#Gospođa Pufnić*

Gospođa Pufnić je tijekom epizoda doživjela mnogo situacija opasnih po život, većinom povezanih uz vožnju sa Spužva Bobom.

## Odnosi

### Gospodin Pufnić

Gospođa Pufnić jako je voljela svog supruga i iznimno ju je pogodila njegova tragedija. Spužva Bob tvrdi da ni dan danas nije spremna razgovarati o tome.

### Spužva Bob Skockani

*Podrobniji članak o temi: Spužva Bob-gđa Pufnić odnos*

Spužva Bob je prvi i najbolji učenik škole brodarenja gospođe Pufnić, barem u teoriji. Zna odgovor na svako pitanje, uvijek napiše zadaću i spreman je na usmeno izlaganje. Međutim, u praksi je loš i to živcira gđu Pufnić. Ima opsesiju sa zlatnim zvjezdicama i nosi gđi Pufnić jabuke toliko često da ima punu kutiju ispod katedre. Spužva Bob ne vidi gđu Pufnić samo kao učiteljicu, nego i kao majčinsku figuru; često govori da je njegova najdraža učiteljica i najbolja prijateljica nakon Lune.

S druge strane, gđa Pufnić ne voli Spužva Boba zbog njegovih poslovičnih neuspjeha, ali se ipak trudi biti dobra prema njemu, barem u starijim epizodama. Strpljiva je s njim i vidi ga kao svoju odgovornost. Vrlo su bliski, posjećuju se u kućama i znaju broj telefona jedan drugog.

### Kalamarko Kraković

*Podrobniji članak o temi: Kalamarko-gđa Pufnić odnos*

Gospođa Pufnić voli Kalamarka jer je dobar vozač i uzoran učenik. Također, oboje ne vole Spužva Boba, pa dijele zajednički interes.

### Patrik Zvijezda

*Podrobniji članak o temi: Patrik-gđa Pufnić odnos*

Gospođa Pufnić ne voli Patrika zbog njegove gluposti i prijateljstva sa Spužva Bobom. Jednom prilikom je zbog njega završila u zatvoru ni kriva ni dužna. Ni Patrik ne voli nju te je zove "velika debela zloćka".

### Eugen Kliještić

*Podrobniji članak o temi: Kliještić-gđa Pufnić odnos*

Kliještić i gđa Pufnić prvi su se put susreli u epizodi "Račja ljubav". Čim ju je vidio u Rakovoj poslastici, Kliještić se odmah zaljubio u nju te joj je čak darovao mnoge skupocjene darove. U epizodi "Leteći mozgovi" otkriveno je da se tajno sastaju već 16 godina. U nekim epizodama njih dvoje zajedno plešu, a gđa Pufnić čak ima njegovu fotografiju u svojoj kući. Ipak, u epizodi "Brzi rast" joj krade hranu iz vrta, a u epizodi "Ljetni posao" je tjera da ljeti radi u Rakovoj poslastici.

### Šime Josip Plankton

Gđa Pufnić ne voli Planktona jer su se on i Kliještić neprestano svađali i time ometali nastavu. Ipak, pomogla mu je organizirati zabavu iznenađenja za Kliještića.

## Zanimljivosti

* U igrici *SpongeBob SquarePants Typing* otkriveno je da je njezino pravo ime Poppy.
* Gospođa Pufnić je ambidekster, što znači da može pisati i lijevom i desnom rukom.
* U epizodi "Zdravo, Bikini dolino!" imala je autobus kojeg je Kliještić ukrao.
* Ponavljajuća šala u seriji je da stalno biva uhićivana zbog Spužva Bobovih gluposti.
	+ Druga ponavljajuća šala je da se napuše kao rezultat Spužva Bobove loše vožnje.
* Njezina rečenica "O, Neptune!" postala je popularna na Internetu 2016.
* U 1. sezoni imala je dublji glas kad se napuše, a kasnije ne.
* Ona i Koraljka su jedini likovi koji nose ruž.

## Izvori

1. ↑ 1,0 1,1 1,2 1,3 Račja ljubav
2. ↑ Ljetni posao
3. ↑ Napast sa Zapada
4. ↑ Leteći Spužva Bob
5. ↑ Nema besplatnih vožnji
6. ↑ Puff's Pageant
7. ↑ U pržunu
8. ↑ Leteći mozgovi
9. ↑ Na nesreću
10. ↑ Redar na hodniku
11. ↑ Usmeno izlaganje
12. ↑ Povratak Flekice

Sporedni: **Gusar Zakrpa • Papiga Pero • Čovjek Sirena • Dječak Školjka • Jastog Lovro • Kalamirko Fensijević • Leteći Nizozemac • Kralj Neptun • Grga Grgeč**
Pozadinski:: **Stari Jure • Suzana Ribić • Franjo • Branko Brancin • Hrvoje • Frane • itd.**
Popisi: **Glavni • Sporedni •Pozadinski • Obitelji • Ostali**

Glavni zaposlenici: **Spužva Bob Skockani • Kalamarko Kraković**
Sporedni zaposlenici: **Jole • Patrik Zvijezda • Luna Frnjau • Koraljka Kliještić • Slavko • Karlo • Stanko S. Skockani • Ne Spužva Bob • **Gospođa Pufnić** • Frane • Šime Josip Plankton • Karla Plankton • Spužva Bot Čelični • ŠkraboBob • Patricija • Spužvatron • Spužva Bobovi klonovi • Lord Poltergeist • Mini Kalamarko • Demonska krafna • Meduzuljac Kalamarko • Meduzuljac Kliještić • Meduzuljac Patrik • Čovjek Sirena • Dječak Školjka**
Varijacije: **Rakova poslastica od 5 zvjezdica • Rakova tvornica • Muzej Rakova poslastica • Rakov mrak • Mazni rakić • Spužvina poslastica • Rakov toranj • Ledena poslastica • Tajna Rakova poslastica • Planktonova poslastica • Rakburgeri bake Plankton**
Predmeti: **Roštilj • Pržitelj krumpirića • Blagajna • Zamrzivač • Sudoper • DJ uređaj • Rakburger stvarčica • Televizija • Štipomatik • Rezač smeća • Uređaj za vremenski postotak • Aparat za sokove • Aparat za led • Rakofon**
Hrana: **Rakburger • Prženi koralji • Rak-krumpirići • Deluxe rakburger • Rakburgeri za hitne slučajeve • Rakburger u limenci • Dječji meni • Miniburger • Rak-dogovi • Divovski rakburger • Rak-pizza • Branka • Rakburger s meduzinim želeom • Zliburger • Lijepi rakburgeri • Motorburger • Spužvaburger • Izvršni tretman • Meduzuljasti rakburger • Rakova juha • Otmjeni rakburger • Rakove splačine • Plačući Ivica • Tucet plačućih krava s farme • Dvostruko-trostruki šefovski deluxe • Kečap • Senf • Rakov kečap • Majoneza • Kečap od algi • Morski krumpirići • Tajni rakburger • Dugburger • Stari rakburger • Najveći ultra rakburger kraljevske veličine • Trostruki najveći rakburger • Kalamarkov rakburger • Rakburger od peciva • Trostruki rakburger s pet kuglica sladoleda • Plankburger • Ljuti umak • Salata • Rajčica • Luk • Sir • Krastavci • Maslac • Peciva • Mast • Reliš • Milkšejk • Rakburger bomba • Škraboburger**
Reklame: **Reklama Rakove poslastice • Reklama Rakove poslastice (stara) • Reklama za dječji meni**
Vozila: **Rakburger kola • Mobilna Rakova poslastica**

Ostalo: **Kalamarkovo radno mjesto • Trezor rakburgera • Izgubljeno-nađeno • Rakova dostava • Službena kapa Rakove poslastice • Promocija Rakove poslastice • Set za igru Rakove poslastice • Mini set za igru Rakove poslastice • Ugovor o radu za zaposlenike Rakove poslastice • Knjiga pravila Rakove poslastice • Rakofrend • Knjiga za zaposlenike • Memorijalni bunar želja Eugena Kliještića • Otok začina • Štand s posuđem • Soba za nadgledanje • Rakov bazen • Talent show Rakove poslastice • Pojas za natjecanje u jedenju • Drajvin Rakove poslastice • Tajni laboratorij Eugena Kliještića • Nema povrata znak • Zona bez jazza znak**